rejauldu/bengali-wikipedia huggingface dataset:
গাছুয়া বাংলাদেশের চট্টগ্রাম জেলার  সন্দ্বীপ উপজেলার অন্তর্গত একটি ইউনিয়ন।   আয়তন  গাছুয়া ইউনিয়নের আয়তন ৩৪৭৩ একর (১৪.০৬ বর্গ কিলোমিটার)। (২০০৭ সালের তথ্য অনুযায়ী)   জনসংখ্যা  ২০১১ সালের পরিসংখ্যান অনুযায়ী গাছুয়া ইউনিয়নের জনসংখ্যা ১৭,০৭৮ জন। এর মধ্যে পুরুষ ৮,১২৮ জন এবং মহিলা ৮,৯৫০ জন।   অবস্থান ও সীমানা  সন্দ্বীপ উপজেলার উত্তরাংশে গাছুয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের উত্তরে সন্তোষপুর ইউনিয়ন; পশ্চিমে আমানউল্যা ইউনিয়ন ও কালাপানিয়া ইউনিয়ন; দক্ষিণে বাউরিয়া ইউনিয়ন এবং পূর্বে সন্দ্বীপ চ্যানেল, সীতাকুণ্ড উপজেলার সৈয়দপুর ইউনিয়ন ও মুরাদপুর ইউনিয়ন অবস্থিত।   প্রশাসনিক কাঠামো  গাছুয়া ইউনিয়ন সন্দ্বীপ উপজেলার আওতাধীন ৩নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি ৩টি মৌজায় বিভক্ত।  এ ইউনিয়নের গ্রামগুলো হল:  হাদিয়া পাড়া  মোহাম্মদপুর পাড়া  লতিফ ভূঁইয়া পাড়া  ধনের ও আবুর গো পাড়া  সওদার গো পাড়া  ছবি রহমান পাড়া  রৌশন আলী পাড়া  বেড়ীর পাড় পাড়া   শিক্ষা ব্যবস্থা  গাছুয়া ইউনিয়নের সাক্ষরতার হার ৪৬.৮৩%। এ ইউনিয়নে ১টি ফাজিল মাদ্রাসা, ৩টি মাধ্যমিক বিদ্যালয়, ১১টি প্রাথমিক বিদ্যালয় ও ৯টি আনন্দ স্কুল রয়েছে।   শিক্ষা প্রতিষ্ঠান  মাদ্রাসা   কাটগড় ইসলামিয়া ফাজিল মাদ্রাসা।  মাধ্যমিক বিদ্যালয়  আবদুল খালেক একাডেমী উচ্চ বিদ্যালয়  গাছুয়া আদর্শ উচ্চ বিদ্যালয় প্রাথমিক বিদ্যালয়  উত্তর আজিমপুর সরকারি প্রাথমিক বিদ্যালয়  কাশেম মার্কেট সরকারি প্রাথমিক বিদ্যালয়  গাছুয়া এ কে সরকারি প্রাথমিক বিদ্যালয়  গাছুয়া ঘাটমাঝির হাট সরকারি প্রাথমিক বিদ্যালয়  গাছুয়া দক্ষিণ পশ্চিম সরকারি প্রাথমিক বিদ্যালয়  গাছুয়া দক্ষিণ পূর্ব সরকারি প্রাথমিক বিদ্যালয়  গাছুয়া মধ্যপাড়া সরকারি প্রাথমিক বিদ্যালয়  চর হুদ্রাখালী সরকারি প্রাথমিক বিদ্যালয়  দাদন শহীদ বেলায়েত বীর উত্তম সরকারি প্রাথমিক বিদ্যালয়  সন্দ্বীপ গাছুয়া বাংলাবাজার সরকারি প্রাথমিক বিদ্যালয়  সন্দ্বীপ গাছুয়া স্কাউটস সরকারি প্রাথমিক বিদ্যালয়   যোগাযোগ ব্যবস্থা  উপজেলা সদর থেকে গাছুয়া ইউনিয়নে যোগাযোগের প্রধান সড়ক হল সন্দ্বীপ-গাছুয়া সড়ক। এছাড়া রয়েছে সারিকাইত-সন্তোষপুর সড়ক। যোগাযোগ মাধ্যম টেক্সী, মোটর সাইকেল, রিক্সা, ভাই সাইকেল।   খাল ও নদী  গাছুয়া ইউনিয়নের পূর্ব পাশে সন্দ্বীপ চ্যানেল। এছাড়া অনেক ছোট ছোট খাল রয়েছে।   হাট-বাজার  গাছুয়া ইউনিয়নের প্রধান প্রধান হাট/বাজারগুলো হল ঘাটমাঝির হাট, আকবর হাট, হক সাহেবের বাজার, বাংলা বাজার, কাশেম মার্কেট এবং বাণির হাট। এরশাদ মার্কেট এর কিছু অংশ।   উল্লেখযোগ্য ব্যক্তিত্ব   এম ওবায়দুল হক-সন্দ্বীপের প্রথম সংসদ সদস্য।  বেলায়েত হোসেন-বীর উত্তম খেতাব প্রাপ্ত বীর মুক্তিযোদ্ধা।   আরও দেখুন   সন্দ্বীপ উপজেলা  সন্দ্বীপ থানা  চট্টগ্রাম জেলা   তথ্যসূত্র   বিষয়শ্রেণী:সন্দ্বীপ উপজেলার ইউনিয়ন
অম্বুজাসুন্দরী দাশগুপ্তা (বিবাহের পূর্বে অম্বুজাসুন্দরী সেন) ( ১৮৭০  - ১ জানুয়ারি  ১৯৪৬) ছিলেন  ব্রিটিশ ভারতের একজন মহিলা কবি। ১৩০৬ বঙ্গাব্দে (১৮৯৯ খ্রিস্টাব্দে) তিনি কুন্তলীন পুরস্কার লাভ করেন।    জীবনী অম্বুজাসুন্দরী সেনের জন্ম  ব্রিটিশ ভারতের অধুনা  বাংলাদেশের পাবনা জেলার ভাঙ্গাবাড়ি গ্রামে। তার পিতা গোবিন্দনাথ সেন ছিলেন রাজশাহীর একজন আইনজীবি। কবি রজনীকান্ত সেন ছিলেন গোবিন্দনাথের ভ্রাতুষ্পুত্র। অম্বুজাসুন্দরী কবির কাছ থেকে কবিতা রচনার প্রেরণা পান।  সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪৫,  ডেপুটি ম্যাজিস্ট্রেট কৈলাসগোবিন্দ দাসের সাথে অম্বুজাসুন্দরীর বিবাহ হয়। কৈশোরে তার যে  কবিপ্রতিভার প্রস্ফুরণ হয়, বিদ্যোৎসাহী স্বামীর সংস্পর্শে  বিকাশ লাভ করে। বিদ্যাচর্চার সাথে নিয়মিত লেখালেখি করতে থাকেন। তার  কবিতা, গদ্য-পদ্যের নানা রচনা 'বামাবোধিনী', 'নব্যভারত', সাহিত্য প্রভৃতি মাসিক পত্রিকায় হয়। বার্ধক্যে অম্বুজাসুন্দরী আধ্যাত্মিক জীবনযাপন করেন এবং ভাগবতের সারাংশ ইত্যাদি অবলম্বনে কবিতা গ্রন্থাদি রচনা করেন।   তার রচিত গ্রন্থসমূহ হল- কাব্যগ্রন্থ- কবিতা লহরী (১৮৯২) অশ্রুমালা (১৮৯৪) প্রীতি ও পূজা (১৮৯৭) খোকা (১৯০৩) ভাব ও ভক্তি  (১৯০৭) প্রেম ও পুণ্য (১৯১০) উপন্যাস- প্রভাতী (১৯০৫) গল্পগ্রন্থ- দুটি কথা (১৯০৬) গল্প ১৩১৩ সাল (১৯০৭)  অন্যান্য কাব্যগ্রন্থ-শ্রীশ্রীকৃষ্ণলীলামৃত (১৯৩২)শ্রীশ্রীকৃষ্ণকেলিরসংলাপ (১৯৩৪)শ্রীশ্রীরামকীর্ত্তি সুধা শ্রীশ্রীকৃষ্ণের সহস্র নাম'' প্রভৃতি অম্বুজাসুন্দরীর কবিতার সরলভাষা আর অকৃত্রিম প্রকাশের জন‍্য পাঠকদের কাছে প্রিয় ছিল।   সম্মাননা ১৮৯৯ খ্রিস্টাব্দে অম্বুজাসুন্দরী তার রচিত "বুদ্ধিমান রাজার স্বর্গযাত্রা" গল্পটির জন্য কুন্তলীন পুরস্কার লাভ করেন। জীবনাবসান ১৯৪৬ খ্রিস্টাব্দের ১ জানুয়ারি বিগত শতকের স্মরণীয় মহিলা কবি অম্বুজাসুন্দরী প্রয়াত হন।  তথ্যসূত্র  বিষয়শ্রেণী:১৮৭০-এ জন্ম বিষয়শ্রেণী:১৯৪৬-এ মৃত্যু বিষয়শ্রেণী:পাবনা জেলার ব্যক্তি বিষয়শ্রেণী:বাঙালি মহিলা কবি বিষয়শ্রেণী:ভারতীয় নারী কবি
সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে।https://www.cagesideseats.com/2013/8/21/4642498/match-times-wwe-summerslam-2013 এটি সামারস্ল্যাম কালানুক্রমিকের অধীনে প্রচারিত ষট্‌বিংশ অনুষ্ঠান ছিল। এই অনুষ্ঠানটি ২০১৩ সালের ১৮ই আগস্ট তারিখে মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলেসের স্ট্যাপলস সেন্টারে অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে র‍্যান্ডি অরটন ডাব্লিউডাব্লিউই চ্যাম্পিয়নশিপ ম্যাচে ড্যানিয়েল ব্রায়ানকে পরাজিত করেছে। অন্যান্য শীর্ষস্থানীয় ম্যাচে, আলবের্তো দেল রিও ডাব্লিউডাব্লিউই ওয়ার্ল্ড হেভিয়েট চ্যাম্পিয়নশিপের জন্য আয়োজিত একক ম্যাচে ক্রিস্টিয়ানকে এবং ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ ম্যাচে রব ভ্যান ড্যাম ডিন অ্যামব্রোজকে ডিস্কোয়ালিফিকেশনের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।  পটভূমি সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের আগস্ট মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো সামারস্ল্যাম অনুষ্ঠিত হয়েছে।  ২০১৩ সালের এই অনুষ্ঠানটি সামারস্ল্যাম কালানুক্রমিকের ষট্‌বিংশ অনুষ্ঠান ছিল, যা ১৮ই আগস্ট তারিখে মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলেসের স্ট্যাপলস সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০১৩ সামারস্ল্যাম বিষয়শ্রেণী:আগস্ট ২০১৩-এ মার্কিন যুক্তরাষ্ট্রে ঘটনা বিষয়শ্রেণী:২০১৩-এ ক্যালিফোর্নিয়া বিষয়শ্রেণী:ক্যালিফোর্নিয়ায় ঘটনা বিষয়শ্রেণী:লস অ্যাঞ্জেলেসে পেশাদার কুস্তি
এসিসি টুয়েন্টি২০ কাপ এশিয়ার দেশসমূহ অনুষ্ঠিত টুয়েন্টি২০ ক্রিকেট প্রতিযোগিতা। প্রতিযোগিতাটি এশিয়ান ক্রিকেট কাউন্সিল কর্তৃক পরিচালিত হয়। ২০০৭ সালে কুয়েতে অনুষ্ঠিত প্রথম প্রতিযোগিতায় আফগানিস্তান এবং ওমান ক্রিকেট দল যৌথভাবে শিরোপা লাভ করে। বর্তমান চ্যাম্পিয়ন দল হিসেবে রয়েছে আফগানিস্তান ক্রিকেট দল। দলটি সবচেয়ে বেশি চারবার শিরোপা জয় করেছে।   ২০০৭ এসিসি টুয়েন্টি২০ কাপ   ২০০৭ সালের প্রতিযোগিতাটি ২৭ অক্টোবর থেকে ২ নভেম্বর, ২০০৭ তারিখ পর্যন্ত কুয়েতে অনুষ্ঠিত হয়েছিল। সর্বমোট দশটি দেশ প্রতিযোগিতায় অংশগ্রহণ করে।  ২০ ওভারের চূড়ান্ত খেলাটি আফগানিস্তান এবং ওমানের মধ্যে অনুষ্ঠিত হয়। কিন্তু খেলাটি টাই হওয়ায় প্রতিযোগিতার নিয়ম অনুসারে বিজয়ী নির্ধারণে বোল-আউটের সিদ্ধান্ত নেয়া হলেও পিচের অবস্থা খারাপ থাকায় তা হয়নি। ফলে উভয় দলকে যৌথভাবে চ্যাম্পিয়ন ঘোষণা করা হয়।   ২০০৯ এসিসি টুয়েন্টি২০ কাপ    ২০১১ এসিসি টুয়েন্টি২০ কাপ    ২০১৩ এসিসি টুয়েন্টি২০ কাপ    ২০১৫ এসিসি টুয়েন্টি২০ কাপ   ২০১৫ সালের এসিসি প্রতিযোগিতার ৫ম আসরটি ২৫-৩০ জানুয়ারি, ২০১৫ তারিখে সংযুক্ত আরব আমিরাতে অনুষ্ঠিত হচ্ছে। প্রতিযোগিতার ফলাফলের ভিত্তিতে শীর্ষস্থানীয় দল ২০১৫ সালের আইসিসি বিশ্ব টুয়েন্টি২০ বাছাইপর্বে খেলার যোগ্যতা লাভ করবে। কিন্তু আফগানিস্তান, হংকং, নেপাল এবং সংযুক্ত আরব আমিরাত ক্রিকেট দল আন্তর্জাতিক ক্রিকেট কাউন্সিল কর্তৃক টুয়েন্টি২০ আন্তর্জাতিকের মর্যাদা লাভ করায় তারা এ প্রতিযোগিতায় অংশগ্রহণ করবে না। দলগুলো ইতোমধ্যে আয়ারল্যান্ড ও স্কটল্যান্ডে যৌথভাবে অনুষ্ঠিত ২০১৫ সালের বিশ্ব টুয়েন্টি২০ বাছাইপর্বে খেলার যোগ্যতা অর্জন করেছে।http://asiancricket.org/index.php/news/october-2014/2992 অন্যদিকে আইসিসি তথা এসিসি'র পূর্ণাঙ্গ সদস্য হবার ফলে ভারত, পাকিস্তান, শ্রীলঙ্কা ও বাংলাদেশ ক্রিকেট দল ইতোমধ্যে স্বয়ংক্রিয়ভাবে ২০১৬ সালের আইসিসি বিশ্ব টুয়েন্টি২০ প্রতিযোগিতা খেলবে।   তথ্যসূত্র    আরও দেখুন   এসিসি প্রিমিয়ার লিগ  নেপাল জাতীয় ক্রিকেট দল  ২০১৫ এসিসি টুয়েন্টি২০ কাপ  ২০১৪-১৫ আন্তর্জাতিক ক্রিকেট   বহিঃসংযোগ    এশিয়ান ক্রিকেট কাউন্সিলের প্রাতিষ্ঠানিক ওয়েবসাইট    বিষয়শ্রেণী:টুয়েন্টি২০ আন্তর্জাতিক ক্রিকেট প্রতিযোগিতা বিষয়শ্রেণী:এশিয়ান ক্রিকেট কাউন্সিলের প্রতিযোগিতা বিষয়শ্রেণী:২০০৭-এ প্রতিষ্ঠিত পুনরাবৃত্ত ক্রীড়া ঘটনা
জাহাঙ্গীর খান, এইচআই (; জন্ম: ১০ ডিসেম্বর, ১৯৬৩) পাকিস্তানের করাচিতে জন্মগ্রহণকারী বিখ্যাত পেশাদার স্কোয়াশ খেলোয়াড়। স্কোয়াশ ক্রীড়ার ইতিহাসে সর্বকালের শ্রেষ্ঠ খেলোয়াড় হিসেবে অদ্যাবধি তিনি বিবেচিত হয়ে আসছেন।Jahangir injury hastens final exit, The Independent, 24 September 1992Jahangir Khan hopes for squash's 2016 Olympic debut , Webindia123.com, 26 August 2008 তিনি প্রায় ২৫ বছর একচেটিয়াভাবে এ ক্রীড়ায় প্রাধান্য বিস্তার করেন। শেষ খেলায় অস্ট্রেলিয়ার রডনি মার্টিনকে ১৫-৫, ১৫-৮ এবং ১৫-১০ পয়েন্টের ব্যবধানে পরাভূত করেন। স্কোয়াশে তিনি বিশ্বের সাবেক ১নং খেলোয়াড় হিসেবে বৈশ্বিকভাবে পরিচিত ব্যক্তিত্ব।   প্রারম্ভিক জীবন  পেশোয়ারের নিউওয়ে কিলে এলাকা থেকে জাহাঙ্গীর খানের বংশধরগণ এসেছেন।Poor Peshawar village home of squash dynasty. Central Asia Online. 15 March 2010. শৈশবে রোগাক্রান্ত ও শারীরিকভাবে ভীষণ দূর্বল ছিলেন তিনি। চিকিৎসকগণ পরামর্শ দিয়েছিলেন যেন তাকে কোনরূপ কায়িক শ্রমে নিযুক্ত করা না হয়। পরবর্তীকালে বেশ কয়েকবার হার্নিয়া অপারেশন করে তার বাবা তাকে খেলতে দেন ও পারিবারিক ক্রীড়া হিসেবে পরিচিত স্কোয়াশে অন্তর্ভুক্তির চেষ্টা চালান। তার বাবার নাম রোশন খান। তিনি ১৯৫৭ সালের ব্রিটিশ ওপেন চ্যাম্পিয়নশিপের শিরোপাধারী ছিলেন। তিনিই জাহাঙ্গীরকে স্কোয়াশে কোচিং করান। তারপর প্রয়াত ভাই তোরসাম খান এ দায়িত্ব পান।"Bat for Lashes: off the wall". The Daily Telegraph (London). 26 February 2009. ভাইয়ের অকাল মৃত্যুতে চাচাতো ভাই রেহমত খান জাহাঙ্গীরের খেলোয়াড়ী জীবনের অধিকাংশ সময় কোচের দায়িত্ব পালন করেন।  ব্যক্তিগত জীবনে বিবাহিত জাহাঙ্গীর খান স্ত্রী রুবিনাকে নিয়ে নিউওয়ে কিলে এলাকায় বসবাস করছেন। তাদের সংসারে ওমর ও মরিয়ম নাম্নী দুই সন্তান রয়েছে। বিশিষ্ট সঙ্গীতজ্ঞ নাতাশা খান, অভিনেত্রী সাশা আগা জাহাঙ্গীরের চাচাতো বোন।   খেলোয়াড়ী জীবন  বিশ্ব ওপেন ছয়বার জয় করেন। এছাড়াও রেকর্ডসংখ্যক দশবার ব্রিটিশ ওপেন জয় করেন জাহাঙ্গীর। ১৯৮১ থেকে ১৯৮৬ পর্যন্ত তিনি প্রতিযোগিতামূলক স্কোয়াশ খেলায় অপরাজিত ছিলেন। এ সময়ে ধারাবাহিকভাবে ৫৫৫ খেলায় বিজয়ী হয়েছিলেন তিনি। এ সাফল্যটি শীর্ষ পর্যায়ের যে-কোন অ্যাথলেটিক ক্রীড়াঙ্গনে দীর্ঘস্থায়ী সাফল্য হিসেবে বিবেচিত হয়ে আসছে, যা গিনেস বিশ্বরেকর্ডে স্থান পেয়েছে। ১৯৯৩ সালে স্কোয়াশ খেলা থেকে অবসর নেন। এরপর ২০০২ সাল থেকে বিশ্ব স্কোয়াশ ফেডারেশনের সভাপতির দায়িত্ব পালন করছেন জাহাঙ্গীর খান।  পুরস্কার  ১৯৮২ সালে পাকিস্তান সরকার কর্তৃক প্রাইড অফ পারফরম্যান্স পুরস্কার প্রদান করেন ক্রীড়াতে উলেখ্যযোগ্য অবদান এর জন্য।   তথ্যসূত্র    বহিঃসংযোগ    The Incredible Khans of Squash: Part III Jahangir  ve.org/web/20060220155422/http://squashtalk.com/pakistan/diner_khan3.htm The Khan Family, A Squash Dynasty Part III  Pakistan Squash - The Khan Supremacy Part VII  Jahangir Khan page at Squashpics.com  Details of Jahangir's rivalry with Jansher Khan  Article on Jahangir's hardball squash rivalry with Mark Talbott  World Squash Awards   The KhanSquash Management Group - (archived)  বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি স্কোয়াশ খেলোয়াড় বিষয়শ্রেণী:হিলাল-ই-ইমতিয়াজ বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:পশতু ব্যক্তি বিষয়শ্রেণী:পাকিস্তানি পুরুষ স্কোয়াশ খেলোয়াড় বিষয়শ্রেণী:হিলাল-ই-ইমতিয়াজ প্রাপক বিষয়শ্রেণী:ইসলামিয়া কলেজের (লাহোর) প্রাক্তন শিক্ষার্থী বিষয়শ্রেণী:নিশান-ই-ইমতিয়াজ প্রাপক
হাফিজাবাদ জেলা (পাঞ্জাবি এবং ) পাকিস্তানের পাঞ্জাব প্রদেশে অবস্থিত একটি অন্যতম জেলা। ১৯৯৩ সালে হাফিজাবাদ একটি জেলা হিসেবে গঠিত হয়; পূর্বে এটি গুজরানওয়ালা জেলার একটি তহসিল ছিল। এটি পাঞ্জাবের কেন্দ্রীয় অঞ্চলে অবস্থিত এবং শিল্প উৎপাদনের দিক থেকে জেলাটি কৃষির পাশাপাশি চাউল শিল্পের জন্য পরিচিত। পাকিস্তান থেকে শীর্ষ ৫টি চাউল রপ্তানিকারক জেলার মধ্যে অন্যতম একটি জেলা হাফিজাবাদ। জেলাটির রাজধানী শহর হাফিজাবাদ রাজপুত কর্তৃক নির্মিত হয়েছিল, যেটি পাঞ্জাব প্রশাসনের শক্তিশালীকরণের জন্য সুপরিচিত।  জনসংখ্যার উপাত্ত ১৯৯৮ সালের আদমশুমারীর হিসাব অনুসারে, জেলাটির জনসংখ্যার ছিল প্রায় ৮৩২,৯৮০ জন এর মত, যার মধ্যে থেকে প্রায় ২৬.৭৩% শহুরে বসবাসকারী জনসংখ্যা ছিল।  এখানকার জনসংখ্যার প্রায় ৯৭% মুসলিম, খ্রিস্টান ও কাদিয়ানি যথাক্রমে ২.৯% এবং বাকী ০.১% অন্যান্য ধর্মের। মাতৃভাষা হিসেবে ৯৮.৭% পাঞ্জাবি ভাষা ব্যবহার করে থাকে, এছাড়াও বাকী অন্যান্য ভাষার মধ্যে রয়েছে উর্দু (০.৯%), পশতু (০.৩%) এবং সরাইকি  (০.১%)।Punjab Portal The term used by the census is "mother tongue", which is defined as the language of communication between parents and children.  তথ্যসূত্র  বিষয়শ্রেণী:পাঞ্জাব, পাকিস্তানের জেলা বিষয়শ্রেণী:হাফিজাবাদ জেলা বিষয়শ্রেণী:১৯৯১-এ পাকিস্তানে প্রতিষ্ঠিত
দারুচিনি দ্বীপ জনপ্রিয় ঔপন্যাসিক হুমায়ূন আহমেদ এর শুভ্রকে নিয়ে লেখা উপন্যাসগুলোর মধ্যে অন্যতম। এটি একটি বহুল পঠিত উপন্যাস। ১৯৯১ সালের একুশে বই মেলায় অনুপম প্রকাশনী হতে প্রথম প্রকাশিত হয়।  কাহিনী সংক্ষেপ  উপন্যাসে কানাবাবা নামে খ্যাত শুভ্র এবং তার বন্ধু-বান্ধবরা প্রবাল দ্বীপ সেন্ট মার্টিনে যাওয়ার আয়োজন করে। পুরো উপন্যাসটিতে শুধু তাদের সমুদ্রে যাওয়ার আয়োজন এবং না যেতে পারার আশঙ্কাটুকুই বর্ণিত হয়েছে। কিন্তু উপন্যাসটির শেষ পর্যন্ত তারা সমুদ্রে যেতে পারেনি। উপন্যাস শেষ হয় এর পাত্র-পাত্রীদের সমুদ্রযাত্রার উদ্দেশ্যে ট্রেনে চড়ার দৃশ্য দিয়ে। লেখকের ভাষায়, তিনি এই উপন্যাসে তার পাত্র-পাত্রীদেরকে সমুদ্রে নিয়ে যেতে পারেননি, তার কারণ তিনি নিজেই তখনও সমুদ্রে যাননি। পরবর্তীতে অবশ্য তিনি দারুচিনি দ্বীপ এর দ্বিতীয় খন্ড রূপালী দ্বীপ রচনা করেন, যেখানে তাদের মিশন দারুচিনি দ্বীপ পূর্ণতা লাভ করে। অভিযোজন দারুচিনি দ্বীপ উপন্যাসটি নিয়ে ২০০৭ সালে অভিনেতা এবং নির্মাতা তৌকির আহমেদ ইমপ্রেস টেলিফিল্ম থেকে একই শিরোনামে দারুচিনি দ্বীপ চলচ্চিত্র নির্মাণ করেন। এতে শুভ্র চরিত্রে অভিনয় করেন চিত্রনায়ক রিয়াজ এবং নায়িকা জরীর চরিত্রে অভিনয় করেন লাক্স-চ্যানেল আই সুপারস্টার ২০০৬ মম। চলচ্চিত্রটি হুমায়ূন আহমদকে ঐ বছর শ্রেষ্ঠ চিত্রনাট্যকার হিসেবে জাতীয় চলচ্চিত্র পুরস্কার এনে দেয় তথ্যসূত্র  বহিঃসংযোগ গুডরিডসে দারুচিনি দ্বীপ  বিষয়শ্রেণী:১৯৯১-এর উপন্যাস বিষয়শ্রেণী:বাংলা ভাষার উপন্যাস বিষয়শ্রেণী:১৯৯১-এর বাংলাদেশী উপন্যাস বিষয়শ্রেণী:বাংলা ভাষার বাংলাদেশী উপন্যাস বিষয়শ্রেণী:চলচ্চিত্রে অভিযোজিত বাংলাদেশী উপন্যাস বিষয়শ্রেণী:হুমায়ূন আহমেদের উপন্যাস
লি জু-হো (  , জন্ম: ১৭ ফেব্রুয়ারী ১৯৬১) একজন দক্ষিণ কোরিয়ার অর্থনীতিবিদ যিনি ২০২৫ সালের মে মাস থেকে দক্ষিণ কোরিয়ার ভারপ্রাপ্ত রাষ্ট্রপতি এবং দক্ষিণ কোরিয়ার ভারপ্রাপ্ত প্রধানমন্ত্রী হিসেবে দায়িত্ব পালন করেছেন। তিনি ৭ নভেম্বর, ২০২২ সাল থেকে রাষ্ট্রপতি ইউন সুক-ইওলের অধীনে উপ-প্রধানমন্ত্রী এবং শিক্ষামন্ত্রী হিসেবেও দায়িত্ব পালন করেছেন।   তিনি কেডিআই স্কুল অফ পাবলিক পলিসি অ্যান্ড ম্যানেজমেন্টের একজন অধ্যাপক। ১ মে, ২০২৫ তারিখে, রাষ্ট্রপতি ইউন সুক ইওলের অভিশংসন, প্রধানমন্ত্রী হান ডাক-সুর পদত্যাগ এবং পরবর্তীতে অর্থনীতিমন্ত্রী চোই সাং-মোকের পদত্যাগের পর, লি দক্ষিণ কোরিয়ার ভারপ্রাপ্ত রাষ্ট্রপতি, একই সাথে ভারপ্রাপ্ত প্রধানমন্ত্রী, উপ-প্রধানমন্ত্রী এবং শিক্ষামন্ত্রী হিসেবে দায়িত্ব পালন করেন।   প্রারম্ভিক জীবন  লি জু-হো দক্ষিণ কোরিয়ার চিলগোক কাউন্টি, উত্তর গিয়ংসাং প্রদেশে ১৯৬১ সালের ১৭ ফেব্রুয়ারি জন্মগ্রহণ করেন। লি অর্থনীতিতে তিনটি ডিগ্রি অর্জন করেছেন—সিউল ন্যাশনাল ইউনিভার্সিটি থেকে স্নাতক ও স্নাতকোত্তর এবং কর্নেল বিশ্ববিদ্যালয় থেকে ডক্টরেট।   ক্যারিয়ার  লি জু-হো ১৯৬১ সালে দায়েগুতে জন্মগ্রহণ করেন। তিনি সিউল ন্যাশনাল ইউনিভার্সিটির আন্তর্জাতিক অর্থনীতি বিভাগ থেকে স্নাতক ডিগ্রি অর্জন করেন এবং কর্নেল বিশ্ববিদ্যালয় থেকে অর্থনীতিতে পিএইচডি ডিগ্রি অর্জন করেন। ২০০৪ সালে আনুপাতিক প্রতিনিধি হিসেবে ১৭তম জাতীয় পরিষদে প্রবেশের আগে তিনি কোরিয়া ডেভেলপমেন্ট ইনস্টিটিউটের অধ্যাপক হিসেবে দায়িত্ব পালন করেছিলেন।  ২০০৯ সালের জানুয়ারিতে, তিনি লি মিউং-বাক সরকারের শিক্ষা, বিজ্ঞান ও প্রযুক্তি বিভাগের প্রথম উপমন্ত্রী এবং ২০১০ সালে মন্ত্রী হিসেবে দায়িত্ব পালন করেন।   প্রধানমন্ত্রী হান ডাক-সু এবং উপ-প্রধানমন্ত্রী চোই সাং-মোকের পদত্যাগের সাথে সাথে, লি ২রা মে মধ্যরাতে ভারপ্রাপ্ত রাষ্ট্রপতি এবং প্রধানমন্ত্রীর দায়িত্ব গ্রহণ করবেন বলে আশা করা হচ্ছে।   লি অর্থনীতিতে তিনটি ডিগ্রি অর্জন করেছেন - সিউল জাতীয় বিশ্ববিদ্যালয় থেকে স্নাতক এবং স্নাতকোত্তর এবং কর্নেল বিশ্ববিদ্যালয় থেকে ডক্টরেট।    তথ্যসূত্র   বহিঃসংযোগ  বিষয়শ্রেণী:২১শ শতাব্দীর দক্ষিণ কোরীয় রাজনীতিবিদ বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী বিষয়শ্রেণী:সিউল জাতীয় বিশ্ববিদ্যালয়ের প্রাক্তন শিক্ষার্থী বিষয়শ্রেণী:দেগুর ব্যক্তি বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি
ডান|থাম্ব|250x250পিক্সেল|সেলারি ডাঁটার ক্রস বিভাগ, ভাস্কুলার বান্ডিলগুলো দেখায়, যার মধ্যে ফ্লোয়েম ও জাইলেম উভয়ই অন্তর্ভুক্ত ডান|থাম্ব|250x250পিক্সেল|একটি ব্রাম্বল পাতার ভাস্কুলাচারের বিশদ বিবরণ থাম্ব|সংবাহী উদ্ভিদে স্থানান্তর সংবহনতান্ত্রিক কলা বা সংবহন কলা হল একাধিক প্রকারের কোষের সমন্বয়ে গঠিত একটি জটিল পরিবাহী কলা। এটি সংবাহী উদ্ভিদে পাওয়া যায়। সংবহনতান্ত্রিক কলার প্রাথমিক উপাদানগুলো হল জাইলেম এবং ফ্লোয়েম। এই দুটি কলা অভ্যন্তরীণভাবে তরল এবং পুষ্টি পরিবহন করে। সংবহনতান্ত্রিক কলার সাথে যুক্ত দুটি ভাজক কলাও রয়েছে: ভাস্কুলার ক্যাম্বিয়াম এবং কর্ক ক্যাম্বিয়াম। একটি নির্দিষ্ট উদ্ভিদের মধ্যে সমস্ত সংবহনতান্ত্রিক কলা একসাথে সেই উদ্ভিদের ভাস্কুলার টিস্যু সিস্টেম গঠন করে।  সংবহনতান্ত্রিক কলার কোষগুলো সাধারণত দীর্ঘ এবং সরু হয়। যেহেতু জাইলেম এবং ফ্লোয়েম উদ্ভিদ জুড়ে জল, খনিজ এবং পুষ্টির সঞ্চালনে কাজ করে, তাই অবাক হওয়ার কিছু নেই যে তাদের আকারটি নলিকার মতো হওয়া উচিত। ফ্লোয়েমের পৃথক কোষগুলো প্রান্ত থেকে শেষ পর্যন্ত সংযুক্ত থাকে, ঠিক যেমন একটি নলিকার বিভাগগুলো হতে পারে। উদ্ভিদের বৃদ্ধির সাথে সাথে নতুন সংবহনতান্ত্রিক কলা উদ্ভিদের বাড়ন্ত ডগায় পার্থক্য করে। নতুন কলা বিদ্যমান সংবহনতান্ত্রিক কলার সাথে সারিবদ্ধ হয়, পুরো উদ্ভিদ জুড়ে এর সংযোগ বজায় রাখে। উদ্ভিদের সংবহনতান্ত্রিক কলা দীর্ঘ, বিচ্ছিন্ন সূত্রে সাজানো থাকে যাকে ভাস্কুলার বান্ডিল বলা হয়।উচ্চমাধ্যমিক জীববিজ্ঞান, উদ্ভিদবিদ্যা: শৈলেন্দ্রনাথ বন্দ্যোপাধ্যায়-তুষারকান্তি ষন্নিগ্রহী, শ্রীভূমি পাবলিশিং কোম্পানি, কলকাতা, বছর:১৯৭৬ পৃ.১০৯ এই বান্ডিলগুলোর মধ্যে জাইলেম এবং ফ্লোয়েম উভয়ই, সেইসাথে সমর্থনকারী এবং প্রতিরক্ষামূলক কোষ অন্তর্ভুক্ত রয়েছে। কাণ্ড এবং মূলে, জাইলেম সাধারণত কাণ্ডের অভ্যন্তরের কাছাকাছি থাকে এবং কাণ্ডের বাইরের দিকে ফ্লোয়েম থাকে। কিছু অ্যাস্টেরালিস ডাইকটের কাণ্ডে, জাইলেম থেকে অভ্যন্তরে অবস্থিত ফ্লোয়েম থাকতে পারে।  জাইলেম এবং ফ্লোয়েমের মধ্যে একটি ভাজক কলা রয়েছে যাকে ভাস্কুলার ক্যাম্বিয়াম বলা হয়। এই কলা কোষগুলোকে বিভক্ত করে যা অতিরিক্ত জাইলেম এবং ফ্লোয়েমে পরিণত হবে। এই বৃদ্ধি তার দৈর্ঘ্যের পরিবর্তে গাছের ঘের বৃদ্ধি করে। যতক্ষণ না ভাস্কুলার ক্যাম্বিয়াম নতুন কোষ উৎপাদন অব্যাহত রাখে, ততক্ষণ উদ্ভিদটি আরও শক্ত হতে থাকবে। বৃক্ষ এবং অন্যান্য উদ্ভিদ যা কাঠের বিকাশ ঘটায়, ভাস্কুলার ক্যাম্বিয়াম সংবহনতান্ত্রিক কলার প্রসারণ করতে দেয় যা কাঠের বৃদ্ধি তৈরি করে। যেহেতু এই বৃদ্ধির ফলে কান্ডের এপিডার্মিস ফেটে যায়, তাই কাষ্ঠল উদ্ভিদে কর্ক ক্যাম্বিয়ামও থাকে যা ফ্লোয়েমের মধ্যে বিকশিত হয়। কর্ক ক্যাম্বিয়াম গাছের পৃষ্ঠকে রক্ষা করতে এবং জলের ক্ষতি কমাতে ঘন কর্ক কোষের জন্ম দেয়। কাঠের উৎপাদন এবং কর্ক উৎপাদন উভয়ই গৌণ বৃদ্ধির রূপ।  পাতায়, ভাস্কুলার বান্ডিলগুলো স্পঞ্জি মেসোফিলের মধ্যে অবস্থিত। জাইলেম পাতার অ্যাডাক্সিয়াল পৃষ্ঠের দিকে (সাধারণত উপরের দিকে) এবং ফ্লোয়েম পাতার অ্যাবক্সিয়াল পৃষ্ঠের দিকে অভিমুখী হয়। এ কারণেই এফিডগুলো সাধারণত উপরের পরিবর্তে পাতার নীচের দিকে পাওয়া যায়, যেহেতু ফ্লোয়েম উদ্ভিদ দ্বারা উৎপাদিত শর্করা পরিবহন করে এবং তারা নীচের পৃষ্ঠের কাছাকাছি থাকে।   আরও দেখুন  জাইলেম ফ্লোয়েম কর্ক ক্যাম্বিয়াম ভাস্কুলার ক্যাম্বিয়াম সংবাহী উদ্ভিদ স্টেল (জীববিজ্ঞান) সংবহন তন্ত্র   তথ্যসূত্র    বহিঃসংযোগ  Intro to Plant Structure Contains diagrams of the plant tissues, listed as an outline.  বিষয়শ্রেণী:উদ্ভিদের শরীরস্থান বিষয়শ্রেণী:উদ্ভিদ শারীরতত্ত্ব বিষয়শ্রেণী:কলা (জীববিজ্ঞান)
ডোমেল (বা ডোমাইল) (ڈومیل) হল পাকিস্তানের খাইবার পাখতুনখোয়া প্রদেশের বান্নু জেলার একটি প্রশাসনিক মহকুমা (তেহসিল)। এটি বান্নু থেকে প্রায় ১৫ কিলোমিটার দূরে বান্নু-কতহাট সড়কে অবস্থিত। নিকটবর্তী একটি গ্রাম পটোলখেল, ৭ কিমি পূর্বে।   সারসংক্ষেপ এবং ইতিহাস  ডোমেল ২০০৯ সালে তেহসিল হয় যখন খাইবার পাখতুনখোয়া সরকার এটিকে উপ তেহসিল থেকে উন্নীত করার অনুমোদন দেয়। ডোমেল তেহসিলের প্রধান শহর ডোমেল। এটি উপ-তেহসিল হওয়ার পূর্বে বান্নু তেহসিলের অংশ ছিল।  ডোমেল নামটি DO এবং MEL অর্থাৎ দুই মাইল থেকে এসেছে বলে জানা গেছে। কথিত আছে যে কিছু ব্রিটিশ লোক এখানে আসার সময় এই জায়গাটির নাম জিজ্ঞাসা করেছিল এবং একজন স্থানীয় ব্যক্তি যিনি ইংরেজি জানেন না ভেবেছিলেন যে তারা স্থানীয় থানার দূরত্ব সম্পর্কে জিজ্ঞাসা করছেন, তিনি কাছের থানার দূরত্ব সম্পর্কে বলেছিলেন, নিকটবর্তী থানার দূরত্ব দুই মাইল যা স্থানীয় ভাষায় ডু মাইল বা دو میل এবং ব্রিটিশরা এই স্থানটিকে ডোমেল বলে।  ডোমাইল তেহসিলে বিশেষ করে স্পিনটাংয়ে এবং কাম চশমি এলাকায় তেল ও গ্যাস উভয়েরই মজুদ রয়েছে।   প্রশাসন  ২০১৭ সালের আদমশুমারি অনুসারে ডোমেল তেহসিলের জনসংখ্যা ২০৯,৩৮৮ এবং ১৯৯৮ সালের আদমশুমারি অনুসারে, এটি ছিল ১০২,৭১০ জন।   আরও দেখুন    ডোমেল  বান্নু জেলা   তথ্যসূত্র   বিষয়শ্রেণী:খাইবার পাখতুনখোয়ার তেহসিল বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:বান্নু জেলার জনবহুল স্থান
লোকনাথ ব্রহ্মচারী আশ্রম ও মন্দির, বাংলাদেশের ঢাকা জেলার, ৮৪/১ স্বামীবাগের প্রধান অন্যতম মন্দির এই মন্দিরের স্থাপত্যশৈলী প্রাচীন স্থাপত্য নির্দশন মন্দিরটি ১৯০৫ সালে প্রতিষ্ঠা করেছিলেন শক্তি ঔষধালয়ের প্রতিষ্ঠাতা মথুরামোহন মুখোপাধ্যায়। সনাতন ভক্তবৃন্দের পূজা-অর্চনা ও  ভক্তদের পদচারণয় মুখরিত থাকে সারা বছরই মন্দিরটি  ইতিহাস  ঢাকার স্বামীবাগে শ্রী শ্রী লোকনাথ ব্রহ্মচারী আশ্রম ও মন্দির। শক্তি ঔষধালয়ের প্রতিষ্ঠাতা মথুরামোহন মুখোপাধ্যায় ১৯০৫ সালে এটি নির্মাণ করেন।  মন্দির  মন্দিরটি প্রধান পূজিত ভগবান হলেন রাধা কৃষ্ণ ও লোকনাথ ব্রহ্মচারী। লোকনাথ ব্রহ্মচারীর আশ্রমের চার পাশে আরও অনেক দেব-দেবীর মন্দির আধুনিক নকশায় তৈরি করা হয়। প্রধান মন্দিরের সামনের পার্শ্বে পাঁচ তলা বিশিষ্ট সাধু ও ভক্তদের থাকার জন্য সাধু নিবাস ও ভক্ত নিবাস আছে। এই আশ্রমে প্রসাদ ও থাকার সুব্যবস্থা রয়েছে।  উৎসব  মন্দিরের প্রধান উৎসব মধ্যে হলোঃ  শ্রীকৃষ্ণের জন্মাষ্টমী, রাধা রাণীর জন্মাষ্টমী।  লোকনাথ ব্রহ্মচারীর আর্বিভাব তিথি ও তিরোভাব তিথি মহামহোৎসব।   প্রতি বছর কার্তিক মাসে বাংলা পঞ্জিকা অনুযায়ী দামোদর প্রদীপ দান মহোৎসব পালিত হয়ে থাকে।  শ্রীমদ্ভাগবত আলোচনা, ইত্যাদি।   তথ্যসূত্র   বিষয়শ্রেণী:ঢাকা জেলার হিন্দু মন্দির বিষয়শ্রেণী:১৯০৫-এ প্রতিষ্ঠিত
মোবাইল কম্পিউটিং হল মানুষ কম্পিউটারের মিথস্ক্রিয়া যেখানে কম্পিউটার ব্যবহারের স্বাভাবিক সময় পরিবাহিত হবে বলে আশা করা হয়।  মোবাইল কম্পিউটিংএ  মোবাইল যোগাযোগ, মোবাইল হার্ডওয়্যার, এবং মোবাইল সফ্টওয়্যার জড়িত থাকে। যোগাযোগ প্রযুক্তির মধ্যে আছে তদর্থক এবং পরিকাঠামো নেটওয়ার্ক সেইসাথে যোগাযোগ বৈশিষ্ট্য, প্রোটোকল, তথ্য বিন্যাস এবং প্রযুক্তি।  হার্ডওয়্যার মোবাইল ডিভাইস বা ডিভাইস উপাদান রয়েছে। সফ্টওয়্যার মোবাইল অ্যাপ্লিকেশনের প্রয়োজনীয়তা পূরণ করে।  বিষয়শ্রেণী:মোবাইল কম্পিউটার বিষয়শ্রেণী:স্বয়ংক্রিয় শনাক্তকরণ ও উপাত্ত করায়ত্তকরণ বিষয়শ্রেণী:মোবাইল ফোন
লংলা রেলওয়ে স্টেশন বাংলাদেশের সিলেট বিভাগের মৌলভীবাজার জেলার কুলাউড়া উপজেলায় অবস্থিত একটি রেলওয়ে স্টেশন। আন্তঃনগর ট্রেন থামে না।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে লংলা রেলওয়ে স্টেশন তৈরি করা হয়।  পরিষেবা লংলা রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: পাহাড়িকা এক্সপ্রেস পারাবত এক্সপ্রেস উদয়ন এক্সপ্রেস জয়ন্তিকা এক্সপ্রেস উপবন এক্সপ্রেস কালনী এক্সপ্রেস সুরমা এক্সপ্রেস জালালাবাদ এক্সপ্রেস কুশিয়ারা এক্সপ্রেস সিলেট কমিউটার (বন্ধ)  চিত্রশালা   তথ্যসূত্র   বিষয়শ্রেণী:মৌলভীবাজার জেলার রেলওয়ে স্টেশন